Iosephus Ludovicus Lacunza Maestrojuán
Iosephus Ludovicus Lacunza Maestrojuán (natus die 24 Februarii 1944 in Pompelone Hispaniae), OAR, est a die 2 Iulii 1999 episcopus urbis David civitatis Panamensis (Dioecesis Davidensis). Papa Franciscus die 14 Februarii 2015 Lacunza Maestrojuán cardinalis creavit. Iosephus Ludovicus Lacunza Maestrojuán est alumnus universitatis Caesaraugustanae. Fuit ab anno 1985 episcopus auxiliaris Panamensis et titularis Partheniensis. Anno 1994 episcopus dioecesis Chitré creatus est, sed 1999 episcopus urbis Davidis. Sententia apostolica eius est Praesumus si prosumus.